2. ΑΠΟΦΑΣΗ ΔΙΟΙΚΗΤΗ ΤΗΣ ΥΠΗΡΕΣΙΑΣ ΠΟΛΙΤΙΚΗΣ  ΑΕΡΟΠΟΡΙΑΣ Αριθ. Δε/52598/7561 της 18 Δεκ. 1995/19 Ιαν. 1996 (ΦΕΚ Β'  30) Έγκριση της υπ’ αριθμόν 1 Αερολιμενικής Διάταξης για τη ρύθμιση θεμάτων ασφαλείας, λειτουργίας και όρων εκμετάλλευσης των Αερολιμένων της χώρας. Έχοντες υπ’ υπόψη: 1.Τις διατάξεις:  Του Ν.Δ. 714/70 "Περί ιδρύσεως Διευθύνσεων Εναέριων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας (ΦΕΚ 238/Α).  Του άρθρου 153 του Νόμ. 1815/88 περί κύρωσης του Κώδικα Αεροπορικού Δίκαιου (ΦΕΚ 250/Α').  Του Π.Δ. 56/89 "Οργανισμός της Υπηρεσίας Πολιτικής Αεροπορίας του Υπουργείου Μεταφορών και Επικοινωνιών (ΦΕΚ 28/Α). 2.Το γεγονός ότι από τις προβλέψεις της παρούσης διατάξεως δεν προκαλείται δαπάνη σε βάρος του κρατικού προϋπολογισμού. Εγκρίνουμε την κατωτέρω Αερολιμενική Διάταξη. Α.ΕΙΣΑΓΩΓΗ Άρθρ.1.-Πεδίο εφαρμογής Η παρούσα Αερολιμενική Διάταξη εφαρμόζεται και ισχύει σε όλους τους Ελληνικούς Κρατικούς Αερολιμένες. Σκοπός Άρθρ.11.11.1.Στη περίπτωση παράβασης, συντάσσεται αμέσως, από τον Αερολιμενικό υπάλληλο που διαπίστωσε την παρατυπία, έκθεση συμπληρώνοντας το "Έντυπο παράβασης", η επίδοση του οποίου, ανεξάρτητα από την παραλαβή της ή μη από τον υπαίτιο, συνιστά και την έγγραφη κλήτευσή του για απολογία στις Αερολιμενικές Υπηρεσίες. Το έντυπο παράβασης θα είναι ως το συνημμένο υπόδειγμα. 11.2.Η κλήση σε απολογία και η προθεσμία υποβολής της, δεν μπορεί να απέχουν συνολικά περισσότερο των 5 εργάσιμων ημερών από την ημερομηνία διαπίστωσης της παράβασης. 11.3.Η σύνταξη της έκθεσης παράβασης είναι υποχρεωτική για τον Αερολιμενικό υπάλληλο, η προώθησή της επίσης υποχρεωτική για τους εμπλεκομένους, κάθε δε παρέκκλιση από την διαδικασία αυτή, συνιστά πειθαρχικό παράπτωμα. 11.4.Εντός 5 εργάσιμων ημερών από την υποβολή της απολογίας ή μετά την πάροδο απράκτου της προηγουμένης προθεσμίας, η αλληλογραφία με σχετική εισήγηση της καθ' ύλη αρμόδιας μονάδας του Αερολιμένα, προωθείται υποχρεωτικά στον προϊστάμενο της περιφερειακής μονάδας ή στις αεροπορικές αρχές, για την προώθηση έκδοσης της σχετικής καταλογιστικής ή απαλλακτικής απόφασης. 11.5.Η όλη υπόθεση πρέπει να έχει περατωθεί εντός 1 μηνός από την εισήγηση. Ε.Τελικές διατάξεις Άρθρ.12.-12.1.Η ισχύς του παρόντος αρχίζει από την δημοσίευσή του στην Εφημερίδα της Κυβερνήσεως. 12.2.Προηγούμενες Αερολιμενικές Διατάξεις καταργούνται, εφόσον αντίκεινται στο παρόν ή αναφέρονται σε θέματα που ρυθμίζονται από αυτό. (Μετά τη σελ. 636,10) Σελ. 636,11 Τεύχος 1241 – Σελ. 129 Ασφάλεια, Λειτουργία και Εκμετάλλευση 38.Μ.β.2 Άρθρ.2.-2.1.Η παρούσα Αερολιμενική Διάταξη σκοπό έχει την ρύθμιση θεμάτων, που αφορούν κατά οποιονδήποτε τρόπο στην ομαλή λειτουργία και στην ασφάλεια των Ελληνικών Κρατικών Αερολιμένων και αφορά, στους δραστηριοποιούμενους στον αεροπορικό χώρο γενικά, στους αερομεταφορείς κάθε μορφής, στους επιβάτες, στα εγκαταστημένα σε αυτούς φυσικά ή νομικά πρόσωπα, στους απασχολούμενους και στους επισκέπτες αυτών. Ορισμοί Άρθρ.3.Για τους σκοπούς του παρόντος νοείται ως: 3.1.Αεροσκάφος, κάθε αεροπλάνο, υδροπλάνο, ελικόπτερο, αερόπλοιο, ανεμοπλάνο, αερόστατο καθώς και κάθε άλλη συσκευή η οποία σύμφωνα με το Annex 14 του ICAO μπορεί να θεωρηθεί σαν τέτοιο. 3.2.Αεροναυτιλιακά Έγγραφα, το πιστοποιητικό νηολόγησης (certificate of registration), το πιστοποιητικό πτητικής ικανότητας (ΠΠΙ ή airworthiness certificate), το σχέδιο πτήσεως (flight plan), το πιστοποιητικό συντήρησης (certificate of maintenance), το δηλωτικό φόρτωσης (load sheet), το εγχειρίδιο πτήσεως του αεροσκάφους (flight manual), το εγχειρίδιο τεχνικής εκμετάλλευσης του αερομεταφορέα (operation manual), το ημερολόγιο του αεροσκάφους (log book), το Γενικό Δηλωτικό (general declaration), το Δηλωτικό Φορτίου (cargo manifest). 3.3.Αερολιμενικές υπηρεσίες, οι οργανικές μονάδες της Υ.Π.Α., οι οποίες έχουν σαν αντικείμενο εργασίας τις δραστηριότητες που αφορούν στα Αερολιμενικά καθήκοντα. 3.4.Αερολιμενικά καθήκοντα, οι κρατικές δραστηριότητες που ασκούνται στις μονάδες της Υ.Π.Α καθώς και σε οποιοδήποτε αεροδρόμιο και οι οποίες αφορούν στον Αερολιμενικό έλεγχο. 3.5.Αερολιμενικός έλεγχος, οι δραστηριότητες οι οποίες αφορούν στην Εποπτεία των αεροδρομίων, στον έλεγχο της Περιοχής Ελιγμών, στην Αεροπορική Εκμετάλλευση και στην Ασφάλεια των Αεροδρομίων και Αερομεταφορών. Τα Αερολιμενικά καθήκοντα δεν δύνανται να ασκούνται» παρά μόνο από υπαλλήλους του Κράτους. 3.6.Εποπτεία του αεροδρομίου, όλες οι ενέργειες των Αερολιμενικών οργάνων, οι οποίες έχουν σαν αντικείμενο:  την μελέτη, την καθιέρωση και την εφαρμογή διαδικασιών, και  τον έλεγχο της ορθής εφαρμογής από τρίτους, πάσης φύσεως διαδικασιών οι οποίες έχουν σαν στόχο την απρόσκοπτη λειτουργία των αεροδρομίων και αφορούν:  στα πτυχία των ιπταμένων,  στα πάσης μορφής πτυχία και άδειες, που υποχρεούνται να κατέχουν οι απασχολούμενοι σε Αερολιμένα για την άσκηση των καθηκόντων τους,  στα αεροναυτιλιακά έγγραφα των αεροσκαφών,  στην παροχή διευκολύνσεων στα αεροσκάφη, στις αεροπορικές εταιρείες, στους επιβάτες, στους απασχολούμενους στον Αερολιμένα και γενικά στο κοινό. 3.7.Αερολιμενικά όργανα, οι εντεταλμένοι και εν υπηρεσία υπάλληλοι του κλάδου των Αερολι-μενικών της ΥΠΑ ή σε περίπτωση μη ύπαρξης αυτών των υπαλλήλων σε συγκεκριμένη μονάδα, οι, από τον προϊστάμενο της μονάδας, επίσημα  (Μετά τη σελ. 636) Σελ. 636,01 Τεύχος1241–Σελ. 119 Ασφάλεια, Λειτουργία και Εκμετάλλευση 38.Μ.β.2 εξουσιοδοτημένοι και τοποθετημένοι σε Αερολιμενικές θέσεις κρατικοί υπάλληλοι, οι οποίοι ασκούν τα Αερολιμενικά καθήκοντα. 3.8.Αερολιμενικές θέσεις, οι θέσεις της Υ.Π.Α. των οποίων το αντικείμενο εργασίας είναι τα Αερολιμενικά καθήκοντα. 3.9.Απασχολούμενοι, το προσωπικό τόσο των Δημοσίων Υπηρεσιών, συμπεριλαμβανομένης και της ΥΠΑ, όσο και όλων των εταιρειών και επιχειρήσεων, αεροπορικών και μη, εγκαταστημένων ή όχι στον Αερολιμένα, κατά τον χρόνο παροχής των υπηρεσιών του στους εσωτερικούς χώρους του Αερολιμένα. 3.10.Εσωτερικοί χώροι, οι χώροι ενός Αερολιμένα, στεγασμένοι ή όχι, που ορίζονται και περικλείονται από την εξωτερική περίφραξη του Αερολιμένα καθώς και τα διάφορα κτίρια ή κατασκευές που την συμπληρώνουν ή αποτελούν συνέχεια αυτής. 3.11.Εξωτερικοί χώροι, οι λοιποί χώροι ιδιοκτησίας του Αερολιμένα, πλην των εσωτερικών χώρων. 3.12.Έλεγχος της περιοχής κίνησης αεροσκαφών, όλες οι ενέργειες των Αερολιμενικών οργάνων, οι οποίες έχουν σαν αντικείμενο:  την μελέτη, την καθιέρωση και την εφαρμογή διαδικασιών, και  τον έλεγχο της ορθής εφαρμογής από τρίτους, των πάσης φύσεως διαδικασιών, και οι οποίες έχουν σαν στόχο την απρόσκοπτη λειτουργία των αεροδρομίων και αφορούν:  στη περιοχή ελιγμών, και  στους χώρους στάθμευσης αεροσκαφών. 3.13.Αεροπορική εκμετάλλευση, όλες οι ενέργειες των Αερολιμενικών οργάνων, οι οποίες έχουν ως αντικείμενο την ανάπτυξη, την ρύθμιση και την εφαρμογή:  των μεταξύ των κρατών αεροπορικών εμπορικών σχέσεων, διμερών και πολυμερών,  των εμπορικών αεροπορικών δραστηριοτήτων, οι οποίες έχουν σχέση και αντικείμενο την αεροπορική μεταφορά επιβατών, φορτίου και ταχυδρομείου,  των δραστηριοτήτων που αφορούν στις διάφορες αεροπορικές εργασίες,  κάθε άλλης δραστηριότητας, που τελικό στόχο έχει την εμπορική ανάπτυξη και την εύρυθμη λειτουργία των αερομεταφορών,  της προστασίας των δικαιωμάτων των καταναλωτών, που δημιουργούνται από την άσκηση των αεροπορικών εμπορικών δραστηριοτήτων,  την μελέτη, την καθιέρωση και την εφαρμογή διαδικασιών και τον έλεγχο της ορθής εφαρμογής από τρίτους πάσης φύσεως διαδικασιών επί των ανωτέρω θεμάτων. Σελ. 636,02 Τεύχος 1241–Σελ. 120 3.14.Ασφάλεια των αεροδρομίων και αερομεταφορών, όλες οι ενέργειες των αερολιμενικών οργάνων, οι οποίες έχουν ως αντικείμενο:  την μελέτη και την καθιέρωση διαδικασιών, και  τον έλεγχο της ορθής εφαρμογής των διαδικασιών αυτών και οι οποίες έχουν σαν στόχο την απρόσκοπτη και ασφαλή λειτουργία των αεροδρομίων και των αερομεταφορών. 3.15.Ελεγχόμενοι (υποκείμενοι) χώροι Αερολιμένα, οι χώροι στάθμευσης αεροσκαφών, ή η περιοχή ελιγμών, οι εσωτερικοί περιφερειακοί δρόμοι του Αερολιμένα, οι αίθουσες διερχομένων επιβατών (αίθουσες Transit), οι χώροι Τελωνειακών και Διαβατηριακών ελέγχων στην αίθουσα αφίξεων, οι πύργοι ελέγχου αεροδρομίου, οι χώροι στάθμευσης ως και κάθε άλλος χώρος που με τις εκάστοτε αποφάσεις του Αερολιμενάρχη και της Διοίκησης της ΥΠΑ χαρακτηρίζεται ως ελεγχόμενος και για τους οποίους απαγορεύεται η είσοδος άνευ αδείας. 3.16.Χώροι στάθμευσης αεροσκαφών (apron), η καθορισμένη περιοχή ενός αεροδρομίου, που προορίζεται να διευκολύνει τα αεροσκάφη στην επιβίβαση και αποβίβαση επιβατών, στη φόρτωση και εκφόρτωση ταχυδρομείου ή φορτίου, στην τροφοδοσία, στον ανεφοδιασμό με καύσιμα, την συντήρηση και την στάθμευση αυτών. 3.17.Περιοχή ελιγμών, το τμήμα εκείνο του αεροδρομίου που χρησιμοποιείται για την προσγείωση, απογείωση και τροχοδρόμηση των αεροσκαφών και περιλαμβάνει τους τροχοδρόμους, τους συνδετήριους αυτών, τις ζώνες ασφαλείας και τους χώρους αναμονής τροχοδρόμησης αεροσκαφών. 3.18.Πτυχία ιπταμένων, το πτυχίο χειριστού, το πιστοποιητικό ισχύος πτυχίου και το πιστοποιητικό υγείας. 3.19.Αεροπορικές αρχές, οι αρμόδιες Διευθύνσεις της Κεντρικής Υπηρεσίας της Υ.Π.Α. 38.Μ.β.2 Ασφάλεια, Λειτουργία και Εκμετάλλευση Β.ΥΠΟΧΡΕΩΣΕΙΣ ΕΠΙΣΚΕΠΤΩΝ ΚΑΙ  ΑΠΑΣΧΟΛΟΥΜΕΝΩΝ ΣΕ ΑΕΡΟΛΙΜΕΝΑ Γενικά Άρθρ.4.-4.1.Οι απασχολούμενοι σε Αερολιμένα οφείλουν να παρέχουν τις υπηρεσίες τους σύμφωνα πάντα με τα οριζόμενα από τις ισχύουσες διατάξεις που αφορούν σε κανονισμούς, αποφάσεις, οδηγίες Πολιτικής Αεροπορίας τόσο της Ελληνικής όσο και της Ευρωπαϊκής Ένωσης και εν πάση περιπτώσει κατά τέτοιο τρόπο ώστε η λειτουργία του Αερολιμένα πάντα να διεξάγεται απρόσκοπτα και με ασφάλεια και επίσης να μην επηρεάζεται η καλή εμφάνισή του. 4.2.Οι επιβάτες, οι επισκεπτόμενοι και οι διερχόμενοι από ένα Αερολιμένα οφείλουν να συμπεριφέρονται πάντα κατά τρόπο κόσμιο και σύμφωνα με τα οριζόμενα από τις κείμενες διατάξεις και ιδιαίτερα οπό τις διατάξεις που αφορούν σε Κανονισμούς, αποφάσεις, οδηγίες της Πολιτικής Αεροπορίας και εν πάση περιπτώσει κατά τέτοιο τρόπο ώστε η λειτουργία του Αερολιμένα να διεξάγεται απρόσκοπτα με ασφάλεια και κατά τρόπο που να διασφαλίζεται το κύρος και η εμφάνισή του. 4.3.Οι απασχολούμενοι σε Αερολιμένα, οι επιβάτες, οι επισκεπτόμενοι και οι διερχόμενοι από αυτόν οφείλουν να εκτελούν και να υπακούουν στις εντολές που αφορούν στην εκτέλεση των καθηκόντων, τόσο των Αερολιμενικών οργάνων, όσο και των λοιπών οργάνων και υπαλλήλων των εγκαταστημένων στον Αερολιμένα υπηρεσιών και εταιρειών. 4.4.Η άσκηση κάθε μορφής δραστηριοτήτων, επαγγελματικών ή μη, μόνιμα ή προσωρινά, στους χώρους του Αερολιμένα, από φυσικά ή νομικά πρόσωπα, απαιτεί προηγούμενη έγκριση των αερολιμενικών υπηρεσιών. 4.5.Άδειες κάθε μορφής που χορηγούνται για συγκεκριμένο Αερολιμένα αφορούν μόνο σε αυτόν και κανένα άλλον. 4.6.Τα φυσικά ή νομικά πρόσωπα που είναι εγκαταστημένα ή που δραστηριοποιούνται νόμιμα σε ένα Αερολιμένα, είναι υπεύθυνα έναντι του εκμεταλλευόμενου τον Αερολιμένα για κάθε πράξη ή παράλειψη του προσωπικού τους. Γ. ΠΑΡΑΒΑΣΕΙΣ Γενικά Άρθρ.5.-5.1.Κάθε ενέργεια ή παράλειψη, από οποιονδήποτε, που εκδηλώνεται εντός των ορίων ενός Αερολιμένα και κατά οποιονδήποτε τρόπο επηρεάζει δυσμενώς ή παρεμποδίζει άμεσα ή έμμεσα, την ομαλή λειτουργία του, θεωρείται παράβαση  και σαν τέτοια επισύρει πέραν πάσης άλλης τυχόν συντρέχουσας ποινικής ή πειθαρχικής ευθύνης, τις οριζόμενες στο παρόν χρηματικές κυρώσεις. 5.2.Ιδιαίτερα οι παρακάτω περιπτώσεις, συνιστούν παράβαση και τιμωρούνται σύμφωνα με τα εις το παρόν οριζόμενα:  Η παρεμπόδιση οποιουδήποτε ατόμου από την άσκηση των υπηρεσιακών καθηκόντων του.  Η μη εκτέλεση οποιασδήποτε εντολής ή οδηγίας που δίδεται από την υπηρεσία υπάλληλο κρατικής αρχής και η οποία αφορά στην άσκηση των υπηρεσιακών καθηκόντων του. 5.3.Πλέον των ανωτέρω οι περιπτώσεις που αναφέρονται στα επόμενα κατά κατηγορία αντικειμένου κεφάλαια, επίσης απαγορεύονται, συνιστούν παράβαση και τιμωρούνται σύμφωνα με τα εις το παρόν οριζόμενα. Αερολιμενικός Έλεγχος Πτυχία, πιστοποιητικά και άδειες Άρθρ.6-6.1.Η εκτέλεση πτήσης ή η στελέχωση αεροσκάφους για πτήση από προσωπικό μη πτυχιούχο ή από προσωπικό του οποίου έχει λήξει η ισχύς των πτυχίων του. 6.2.Η εκτέλεση πτήσης κατά παράβαση των οριζομένων στο πιστοποιητικό αερομεταφορέα (Α.Ο.C.) ή στην σχετική άδεια ή σε απόφαση της Υ.Π.Α. 6.3.Κάθε ενέργεια ή παράλειψη που αντιβαίνει στους ισχύοντες κανονισμούς ΥΠΑ περί τεχνικής εκμετάλλευσης μεταφορικών αεροσκαφών δημοσίας χρήσης. 6.4.Η μη προσκόμιση ή η άρνηση προσκόμισης, ύστερα από αίτηση των αρμοδίων Αερολιμενικών οργάνων, στις Αερολιμενικές υπηρεσίες, για έλεγχο ισχύος, των πτυχίων, των αδειών και των πιστοποιητικών υγείας του ιπταμένου προσωπικού των αεροπορικών εταιρειών, καθώς και των ιπταμένων των πάσης φύσεως ιδιωτικών αεροσκαφών. 6.5.Η μη προσκόμιση ή η άρνηση προσκόμισης στις Αερολιμενικές υπηρεσίες για έλεγχο, ύστερα από αίτηση των αρμοδίων Αερολιμενικών οργάνων, των πάσης φύσεως πτυχίων και αδειών των απασχολουμένων στον Αερολιμένα. 6.6.Η απασχόληση ατόμων σε Αερολιμένα:  χωρίς άδεια των Αερολιμενικών υπηρεσιών.  παρά την ύπαρξη σχετικής απαγορευτικής απόφασης των Αερολιμενικών υπηρεσιών. (Μετά τη σελ. 636,02) Σελ. 636,03 Τεύχος 1241–Σελ. 121 Ασφάλεια, Λειτουργία και Εκμετάλλευση 38.Μ.β.2 6.7.Η κυκλοφορία απασχολουμένων σε χώρους του Αερολιμένα χωρίς να φέρουν εν ισχύ υπηρεσιακή ταυτότητα της Υ.Π.Α. (κονκάρδα). 6.8.Η αναγραφή μη αληθών στοιχείων στα βιβλία του αεροσκάφους. Αεροναυτιλιακά έγγραφα 6.9.Η πτήση αεροσκάφους χωρίς αυτό να είναι εφοδιασμένο με τα από τις διεθνείς συμβάσεις ή τους κανονισμούς και αποφάσεις της Υ.Π.Α. προβλεπόμενα αεροναυτιλιακά έγγραφα. 6.10.Η μη υποβολή ή άρνηση υποβολής, στις αρμόδιες Αερολιμενικές υπηρεσίες, του Γενικού Δηλωτικού, το οποίο μπορεί να προσκομίζεται μετά την άφιξη ή την αναχώρηση των αεροσκαφών, αλλά οπωσδήποτε εντός της ίδιας ημέρας. 6.11.Η μη υποβολή ή άρνηση υποβολής του Δηλωτικού Φορτίου στο οποίο πρέπει να αναγράφεται και το είδος του μεταφερόμενου φορτίου. 6.12.Η σκόπιμη ή επανειλημμένα μη ορθή συμπλήρωση των Αεροναυτιλιακών εγγράφων ή η παραποίησή τους. 6.13.Η μη προσκόμιση ή η άρνηση προσκόμισης ύστερα από αίτηση των αρμοδίων Αερολιμενικών οργάνων, στις Αερολιμενικές υπηρεσίες, για έλεγχο ισχύος, του πιστοποιητικού αερομεταφορέα (Α.Ο.C.), των ασφαλιστηρίων συμβολαίων καθώς και των λοιπών αεροναυτιλιακών εγγράφων του αεροσκάφους. Λειτουργία Αερολιμένα Η με οποιοδήποτε τρόπο καταστρατήγηση των σχετικών διατάξεων περί Λειτουργίας και διευκολύνσεων Αερολιμένων και ιδιαίτερα: 6.14.Η άσκηση κάθε μορφής δραστηριοτήτων, επαγγελματικών ή μη, μόνιμα ή προσωρινά, στους χώρους του Αερολιμένα, από φυσικά ή νομικά πρόσωπα, χωρίς άδεια του Αερολιμένα. 6.15.Η άσκηση κάθε μορφής δραστηριοτήτων, επαγγελματικών ή μη, σε χώρους του Αερολιμένα από άτομα τα οποία έχουν μεν εξαρτημένη εργασιακή σχέση με εταιρείες εγκαταστημένες στον Αερολιμένα ή τα οποία έχουν συμβατική σχέση με τον Αερολιμένα ή την ΥΠΑ, αλλά οι δραστηριότητες αυτές είναι διαφορετικές από αυτές που επιτρέπεται να ασκούν βάσει της συμβατικής ή εργασιακής σχέσης τους. 6.16.Η παραμονή και περιφορά επαιτών και διαφόρων μικροπωλητών. Σελ. 636,04 Τεύχος 1241–Σελ. 122 6.17.Η με οποιοδήποτε τρόπο ρύπανση των εσωτερικών ή εξωτερικών χώρων του Αερολιμένα και η εγκατάλειψη απορριμμάτων ή αχρήστων αντικειμένων σε χώρους που δεν καθορίζονται από διαδικασίες του Αερολιμένα. 6.18.Η αναγραφή συνθημάτων σε κοινόχρηστους ή άλλους χώρους του Αερολιμένα, και η διάθεση και επικόλληση εντύπου διαφημιστικού υλικού. 6.19.Η αναγραφή ανακοινώσεων, η επικόλληση αφισών και η ανάρτηση ενημερωτικού υλικού ή ανακοινώσεων εκτός των εγκεκριμένων πλαισίων ή πινάκων. 6.20.Η μη απομάκρυνση κατεστραμμένων ή αχρήστων εφοδίων εδάφους και γενικά αχρήστων υλικών από τους χώρους στάθμευσης αεροσκαφών και τους περιμετρικά της πίστας χώρους και γενικά τους χώρους του Αερολιμένα. 6.21.Η παράνομη κατάληψη, διαγράμμιση και εκμετάλλευση μη παραχωρηθέντων χώρων του Αερολιμένα. 6.22.Η αλλαγή της εμφάνισης ή της δομής κτιρίου ή εγκατάστασης, που είναι μέρος ή έχει κατασκευαστεί για την λειτουργία του Αερολιμένα. 6.23.Η εγκατάσταση, μετακίνηση ή αφαίρεση πινακίδων χωρίς την έγκριση των αρμοδίων Αερολιμενικών υπηρεσιών. 6.24.Η ρύπανση και καταστροφή πινακίδων του Αερολιμένα. 6.25.Η κατάκλιση ατόμων σε εσωτερικούς κοινόχρηστους και εξωτερικούς χώρους του Αερολιμένα, όπως υποδεικνύονται από σχετικές απαγορευτικές πινακίδες, καθώς και η κατάκλιση σε χώρους πρασίνου. 38.Μ.β.2 Ασφάλεια, Λειτουργία και Εκμετάλλευση 6.26.Πράξεις που προκαλούν το κοινό αίσθημα ή συνιστούν προσβολή της δημοσίας αιδούς. 6.27.Η με έργα ή λόγια προσβολή του Ελληνικού Έθνους, των συμβόλων αυτού καθώς και του προσώπου του Αρχηγού του Ελληνικού Κράτους από οποιονδήποτε καθώς και η απρεπής συμπεριφορά ή δυστροπία στις συστάσεις των αρμοδίων Αερολιμενικών Οργάνων. 6.28.Οι ύβρεις, οι βωμολοχίες, οι συμπλοκές και γενικά η προσβλητική προς ένα άτομο συμπεριφορά. 6.29.Η δυστροπία, η κακή συμπεριφορά και η μη συμμόρφωση των αναδόχων εκμεταλλεύσεων, των απασχολουμένων, των επιβατών, των μελών πληρώματος, ατόμων Ελληνικής και ξένης υπηκοότητας, που επισκέπτονται τον Αερολιμένα για λόγους ιδιωτικούς ή επαγγελματικούς, προς τις οδηγίες και συστάσεις των εν υπηρεσία ευρισκομένων οργάνων του Αερολιμένα. 6.30.Η λήψη φωτογραφιών, διαφανειών, κινηματογραφικών ταινιών, βιντεοσκοπήσεων για εμπορική εκμετάλλευση τόσο από ιδιώτες όσο και από επαγγελματίες του Τύπου και λοιπών μέσων μαζικής ενημέρωσης μέσα σε υποκείμενους σε έλεγχο χώρους του Αερολιμένα, χωρίς την έγγραφη άδεια των Αερολιμενικών υπηρεσιών. 6.31.Η χρήση μουσικών οργάνων, ραδιοφώνων, και γενικά η δημιουργία ενοχλητικών θορύβων. 6.32.Η προετοιμασία και κατανάλωση φαγητών εκτός εστιατορίων, κυλικείων και των ειδικών για αυτό το σκοπό διαμορφωμένων χώρων. 6.33.Η θήρα εντός των χώρων ιδιοκτησίας του Αερολιμένα, σε περιοχές που γειτνιάζουν με αυτόν, καθώς και σε περιοχές που εκτελούνται αεροπορικές εργασίες για τις οποίες υπάρχει σχετική ανακοίνωση από τις αρμόδιες υπηρεσίες. 6.34.Η βοσκή ζώων εντός της ιδιοκτησίας του Αερολιμένα. 6.35.Η εκσκαφή, η μεταφορά μπαζών, χώματος και λοιπών υλών από και προς τον Αερολιμένα χωρίς την άδεια των Αερολιμενικών υπηρεσιών. 6.36.Η καλλιέργεια εκτάσεων του Αερολιμένα χωρίς την άδεια των Αερολιμενικών υπηρεσιών. 6.37.Η άγρα πελατών. 6.38.Η στάθμευση οχημάτων στους εξωτερικούς χώρους του Αερολιμένα σε σημεία άλλα από τα προκαθορισμένα και τα επιτρεπόμενα. 6.39.Η άρνηση κυβερνήτη για μεταφορά προσώπων χωρίς πλήρη και έγγραφο αιτιολογία. 6.40.Η άρνηση προσωπικού αερομεταφορέα να εκτελέσει τα καθήκοντά του. 641.Η μη προσέλευση κυβερνήτη στις Αερολιμενικές υπηρεσίες όταν τούτο ζητηθεί από τα αρμόδια όργανα. 6.42.Η εκτέλεση εργασιών στην περιοχή κίνησης αεροσκαφών, χωρίς την προηγούμενη έγκριση των Αερολιμενικών υπηρεσιών του Αερολιμένα. 6.43.Κάθε ενέργεια που αντιβαίνει στις απαιτήσεις του Κανονισμού παροχής υπηρεσιών επίγειας εξυπηρέτησης αεροσκαφών και προβλέπεται ως παράβαση από αυτόν. 6.44.Η παραβίαση Αερολιμενικών, Διαβατηριακών, Συναλλαγματικών, Υγειονομικών και Τελωνειακών διατάξεων από εργαζομένους. 6.45.Η καθ' οιοδήποτε τρόπο πρόκληση ζημιών σε αεροσκάφη ή σε εξοπλισμό τους ή σε εξοπλισμό του Αεροδρομίου. 6.46.Η μη εφαρμογή των αποφάσεων, κανονισμών και διαδικασιών για τη βεβαίωση και είσπραξη των πάσης φύσεως τελών. 6.47.Η μη πληρωμή ή η άρνηση πληρωμής, πριν από την αναχώρηση του αεροσκάφους, των οφειλομένων τελών χρήσης Αερολιμένα και των τελών εκσυγχρονισμού και ανάπτυξης Αεροδρομίων, από τους υπόχρεους για την καταβολή αυτή, εφ' όσον δεν έχει καθιερωθεί άλλη διαδικασία διακανονισμού. 6.48.Η σκόπιμη ή επανειλημμένη μη είσπραξη των νομίμων τελών εκ μέρους των αεροπορικών εταιρειών ή άλλων εμπλεκομένων επιχειρήσεων. 6.49.Η μη πληρωμή της χρέωσης επίγειας εξυπηρέτησης στον φορέα παροχής αυτής. Έλεγχος Περιοχής Κίνησης Αεροσκαφών Είσοδος και κυκλοφορία ατόμων σε ελεγχόμενους χώρους Η με οποιοδήποτε τρόπο καταστρατήγηση των σχετικών διατάξεων περί εισόδου ατόμων σε ελεγχόμενους χώρους και ιδιαίτερα: 7.1.Η, χωρίς έγγραφη άδεια των αρμοδίων Αερολιμενικών οργάνων, είσοδος μη νομιμοποιουμένων ατόμων, σε ελεγχόμενους χώρους του Αερολιμένα, όπως αυτοί προσδιορίζονται στο παρόν. 7.2.Η κυκλοφορία ατόμων σε ελεγχόμενους χώρους:  χωρίς να φέρουν εν ισχύ υπηρεσιακή ταυτότητα της Υ.Π.Α (κονκάρδα),  διάφορους από αυτούς για τους οποίους ισχύει η υπηρεσιακή τους ταυτότητα,  εκτός του ωραρίου εργασίας τους,  εφ' όσον για οποιοδήποτε λόγο έχει λήξει η σχετική άδεια εργασίας τους,  χωρίς τα κατάλληλα ταξιδιωτικά έγγραφα. 7.3.Η μη ανάρτηση της υπηρεσιακής ταυτότητας της Υ.Π.Α. στο άνω αριστερό μέρος του θώρακα. 7.4.Η χωρίς εταιρική συνοδεία διακίνηση επιβιβαζομένων ή αποβιβαζομένων επιβατών στους χώρους στάθμευσης αεροσκαφών. (Μετά τη σελ. 636,04) Σελ. 636,05 Τεύχος 1241 – Σελ. 123 Ασφάλεια, Λειτουργία και Εκμετάλλευση 38.Μ.β.2 7.5.Η διακίνηση άνευ συνοδείας αναπήρων ή ατόμων που χρήζουν βοήθειας με αναπηρικά καροτσάκια μέσα στους χώρους στάθμευσης. 7.6.Η διακίνηση πληρωμάτων αεροσκαφών μέσα στους χώρους στάθμευσης αεροσκαφών πεζή και άνευ αδείας από τα Αερολιμενικά όργανα. Κυκλοφορία οχημάτων Η με οποιοδήποτε τρόπο καταστρατήγηση των σχετικών διατάξεων περί κυκλοφορίας οχημάτων και ιδιαίτερα: 7.7.Η, χωρίς έγγραφη άδεια των αρμοδίων Αερολιμενικών οργάνων, είσοδος μη νομιμοποιουμένων οχημάτων, σε ελεγχόμενους χώρους του Αερολιμένα, όπως αυτοί προσδιορίζονται στο παρόν. 7.8.Η κυκλοφορία εταιρικών και μη οχημάτων ή εφοδίων εδάφους μέσα σε ελεγχόμενους χώρους του Αεροδρομίου χωρίς να έχουν την προβλεπόμενη άδεια από τις αρμόδιες Αερολιμενικές Υπηρεσίες ή όταν η απαιτουμένη άδεια έχει λήξει ή σε χώρους που δεν προβλέπονται από την άδεια που κατέχουν ή σε χώρους εκτός εκείνων που έχουν ειδικά οριστεί για την κυκλοφορία οχημάτων. 7.9.Η οδήγηση ή η χρησιμοποίηση οχήματος ή μηχανήματος χωρίς κάλυψη από ανάλογο δίπλωμα, εξουσιοδότηση ή εκπαίδευση όπου απαιτείται. 7.10.Η κυκλοφορία εταιρικών οχημάτων ή εφοδίων εδάφους μέσα σε ελεγχόμενους χώρους του αεροδρομίου χωρίς να φέρουν σε εμφανές σημείο τα εταιρικά σήματα. 7.11.Η κίνηση αυτοκινουμένων ή ρυμουλκουμένων οχημάτων, ανεξάρτητα του αριθμού των τροχών αυτών, κατά παράβαση της ισχύουσας Υπηρεσιακής διαδικασίας και ιδιαίτερα εφ' όσον όταν κινούνται: α)σε τροχοδρόμους και διαδρόμους  χωρίς άδεια από τον Πύργο Ελέγχου Αεροδρομίου ή χωρίς να έχει ενημερωθεί ο Πύργος Ελέγχου Αεροδρομίου,  δεν συνοδεύονται, όπου από την διαδικασία απαιτείται, από αυτοκίνητο συνοδείας (Follow Me). β)στους λοιπούς χώρους της περιοχής ελιγμών  χωρίς να διαθέτουν αμφίπλευρη επικοινωνία με τον Πύργο Ελέγχου Αεροδρομίου (ΠΕΑ), ή  χωρίς να έχει ενημερωθεί ο Πύργος Ελέγχου Αεροδρομίου,  δεν συνοδεύονται, όπου από την διαδικασία απαιτείται, από αυτοκίνητο συνοδείας (Follow Me). Σελ. 636,06 Τεύχος 1241 – Σελ. 124 γ)στους χώρους στάθμευσης αεροσκαφών και εντός των διαγραμμίσεων κινούνται:  τα επιβατηγά με ταχύτητα ανώτερη από 25 χ.α.ω.  τα λοιπά οχήματα με ταχύτητα ανώτερη από 15 χ.α.ω. δ)στους χώρους στάθμευσης αεροσκαφών και εκτός των διαγραμμίσεων κινούνται:  τα επιβατηγά με ταχύτητα ανώτερη από 15 χ.α.ω.  τα λοιπά οχήματα με ταχύτητα ανώτερη από 10 χ.α.ω. ε)προσεγγίζοντας αεροσκάφη σε θέση στάθμευσης, με ταχύτητα ανώτερη των 10 χ.α.ω. 7.12.Η οδήγηση ή η χρησιμοποίηση οχήματος ή μηχανήματος χωρίς την λήψη των αναγκαίων προληπτικών μέτρων ασφαλείας. 7.13.Η κυκλοφορία οχήματος χωρίς κατάλληλη φλογοπαγίδα. 7.14.Η κυκλοφορία οχήματος χωρίς φώτα πορείας ή χωρίς φωτισμό νυκτερινής σήμανσης θέσεως. 7.15.Η κίνηση αυτοκινουμένων ή ρυμουλκουμένων οχημάτων ή εφοδίων εξυπηρέτησης αεροσκαφών κατά τρόπο επικίνδυνο και ιδιαίτερα:  η επικίνδυνη πορεία διασταύρωσης με αεροσκάφος που τροχοδρομεί ή σταθμεύει,  η διέλευση οχήματος κάτω από τις πτέρυγες α/αεροσκάφους ή πίσω από κινητήρες όταν αυτοί είναι εν λειτουργία,  η επικίνδυνη διασταύρωση με κινούμενο βυτιοφόρο καυσίμων,  η πραγματοποίηση επικίνδυνων ελιγμών. Κάθε άλλη αντικανονική κίνηση σχήματος ή εφοδίων εξυπηρέτησης αεροσκαφών, ιδιαίτερα όταν δημιουργεί επικίνδυνες καταστάσεις. 38.Μ.β.2 Ασφάλεια, Λειτουργία και Εκμετάλλευση 7.16.Η μη στάση οχήματος παρά το γεγονός ότι έχει ζητηθεί από τον αρμόδιο Αερολιμενικό υπάλληλο. 7.17.Η μη συμμόρφωση οδηγού οχήματος προς τις οδηγίες κυκλοφοριακής κίνησης είτε αυτές προέρχονται από τα αρμόδια Αερολιμενικά όργανα ή από σχετικά σήματα. 7.18.Η, από τους εμπλεκόμενους ή από οποιονδήποτε άλλον έλαβε γνώση, παράλειψη ενημέρωσης των Αερολιμενικών υπηρεσιών για ατύχημα ή συμβάν με όχημα, το οποίο έλαβε χώραν εντός εσωτερικών ορίων του Αερολιμένα. Στάθμευση οχημάτων Η με οποιοδήποτε τρόπο καταστρατήγηση των σχετικών διατάξεων περί στάθμευσης οχημάτων και ιδιαίτερα: 7.19.Η στάθμευση οχήματος, αμαξιδίου, σκάλας επιβίβασης επιβατών μηχανήματος και λοιπών μέσων χωρίς τροχοπέδηση. 7.20.Η αντικανονική στάθμευση ή τοποθέτηση του οχήματος εξυπηρέτησης αεροσκάφους ή του επίγειου εξοπλισμού ή η στάθμευση τέτοιου εξοπλισμού εκτός της ζώνης ασφαλείας του αεροσκάφους. 7.21.Η εγκατάλειψη οχήματος, αμαξιδίου και γενικά εφοδίων εδάφους σε μη προβλεπόμενο από τον Αερολιμένα χώρο στάθμευσης. 7.22.Η στάθμευση οχήματος, αμαξιδίου, σκάλας επιβίβασης επιβατών, μηχανήματος και λοιπού επίγειου εξοπλισμού στον χώρο στάθμευσης αεροσκαφών εκτός των προκαθορισμένων για το σκοπό αυτό χώρων. 7.23.Η παρεμπόδιση ή κατάληξη οδού άμεσης προσπέλασης πυροσβεστικών οχημάτων ή φυγής οχήματος εφοδιασμού. 7.24.Η στάθμευση οχήματος κάτω από την οπή διαρροής καυσίμων του αεροσκάφους (Vent Point). 7.25.Η μη μετακίνηση σταθμευμένου οχήματος εφόσον τούτο ζητηθεί από το αρμόδιο Αερολιμενικό όργανο. 7.26.Η παράνομη στάθμευση οχημάτων σε χώρους ΥΠΑ. 7.27.Η παραμονή οχήματος στους χώρους στάθμευσης αεροσκαφών για χρόνο μεγαλύτερο από τον απαιτούμενο για εκπλήρωση της αποστολής του. Ρυμούλκηση οχημάτων Η με οποιοδήποτε τρόπο καταστρατήγηση των σχετικών διατάξεων περί ρυμούλκησης και ιδιαίτερα : 7.28.Η ρυμούλκηση αμαξιδίων περισσοτέρων των πέντε ή και λιγότερα αν υπερβαίνουν τα δώδεκα μέτρα μήκος. 7.29.Η ρυμούλκηση σε συρμό διαφορετικών τύπων εφοδίων, εκτός εάν αυτά δεν υπερβαίνουν τα δύο τεμάχια και το βαρύτερο ή ασταθέστερο εξ αυτών ρυμουλκείται πρώτο στη σειρά. Λειτουργία μηχανημάτων και οχημάτων Η με οποιοδήποτε τρόπο καταστρατήγηση των σχετικών διατάξεων περί λειτουργίας οχημάτων και ιδιαίτερα: 7.30.Η πλημμελής λειτουργία του συστήματος τροχοπέδησης των πάσης φύσεως κυκλοφορούντων στους εσωτερικούς χώρους του Αερολιμένα οχημάτων. 7.31.Η μεταφορά προσωπικού με ακατάλληλο ή μη προβλεπόμενο μέσο. 7.32.Η κακή χρήση ή η χρήση χωρίς μέτρα προστασίας του High Loader. 7.33.Η χρησιμοποίηση ακατάλληλης ή μη φωτιζόμενης σκάλας επιβατών. 7.34.Η πέραν του επιτρεπομένου χρονικού διαστήματος χρήση βοηθητικών μηχανημάτων (apugpu) μέσα στην πίστα αφών. 7.35.Η πλημμελής λειτουργία μηχανήματος. 7.36.Η υπερφόρτωση αμαξιδίων με αποσκευές ή η κακή μεταχείριση των αποσκευών ιδιαίτερα κατά τη φορτοεκφόρτωση τους. Κίνηση αεροσκαφών Η με οποιοδήποτε τρόπο καταστρατήγηση των σχετικών διατάξεων περί τροχοδρόμησης και κίνησης αεροσκαφών και ιδιαίτερα: 7.37.Η μη ύπαρξη σηματοδότη (marshaller) για καθοδήγηση του αεροσκάφους. 7.38.Η παροχή οδηγιών για τροχοδρόμηση ή στάθμευση αεροσκάφους από άτομο μη εκπαιδευμένο ή μη νομιμοποιούμενο. 7.39.Η παροχή οδηγιών για στάθμευση αεροσκάφους από σηματοδότη που δεν φέρει τα προβλεπόμενα από το Β.Δ. 170/69 μέσα για ημέρα ή νύχτα. 7.40.Η εσφαλμένη εκτέλεση οδηγιών που δόθηκαν για τροχοδρόμηση. 7.41.Η εσφαλμένη παροχή οδηγιών του σηματοδότη προς το αεροσκάφος. 7.42.Η τροχοδρόμηση αεροσκαφών εκτός των ειδικών διαγραμμίσεων και η μη συμμόρφωση των Κυβερνητών τους προς τις οδηγίες των σηματοδοτών. (Μετά τη σελ. 636,06) Σελ. 636,07 Τεύχος 1241 – Σελ. 125 Ασφάλεια, Λειτουργία και Εκμετάλλευση 38.Μ.β.2 7.43.Η έναρξη τροχοδρόμησης αεροσκάφους χωρίς εξουσιοδότηση. 7.44.Η εκτέλεση πτήσης χωρίς προηγούμενη εξασφάλιση ωραρίου (slot). 7.45.Η παραβίαση από τις αεροπορικές εταιρείες του εκχωρηθέντος ωραρίου (slot) πέραν των 30 λεπτών. 7.46.Η άφιξη αεροσκάφους σε Αερολιμένα εκτός των προγραμματισμένων ωρών λειτουργίας του, εκτός των περιπτώσεων εκτάκτου ανάγκης, αντικειμενικά αποδεικνυομένων, που οφείλονται σε αιτίες διαφορετικές από αιτίες εναέριου κυκλοφορίας ή βλάβης του αεροσκάφους. 7.47.Η χρήση της περιοχής κίνησης του Αερολιμένα από αεροσκάφος του οποίου το βάρος αντιστοιχεί σε LCN ή ACN το οποίο θα είναι μεγαλύτερο από το σε LCN ή PCN της περιοχής κίνησης του Αερολιμένα, εκτός εάν τούτο έχει εγκριθεί από τη Διεύθυνση Αερολιμένων της ΥΠΑ. 7.48.Η παραβίαση της κατά την προηγούμενη παράγραφο έγκρισης της Διεύθυνσης Αερολιμένων της ΥΠΑ. Στάθμευση αεροσκαφών Η με οποιοδήποτε τρόπο καταστρατήγηση των σχετικών διατάξεων περί στάθμευσης αεροσκαφών και ιδιαίτερα: 7.49.Η στάθμευση αεροσκάφους εκτός θέσεως, εκτός των ορίων ασφαλείας αυτής ή/και χωρίς τη λήψη των απαραίτητων μέτρων ασφαλείας. 7.50.Η στάθμευση αεροσκαφών, εκτός των υποδεικνυομένων από τα Αερολιμενικά όργανα, χώρων ή θέσεων ή χωρίς την ύπαρξη σηματοδότη (marshaller), εφόσον διατίθεται. 7.51.Η παράλειψη ή η πλημμελής τοποθέτηση τροχοεμποδιστήρων σε αεροσκάφη. 7.52.Η μη κατάλληλη ασφάλιση σταθμευμένου αεροσκάφους. 7.53.Η άρνηση αλλαγής θέσης αεροσκάφους, σύμφωνα με τις υποδείξεις των αερολιμενικών οργάνων, σε περίπτωση βλάβης ή παραμονής αυτού πέραν του προβλεπομένου χρόνου στάθμευσης. Λειτουργία αεροσκαφών Η με οποιοδήποτε τρόπο καταστρατήγηση των σχετικών διατάξεων περί δοκιμών κινητήρων και ιδιαίτερα: 7.54.Οι δοκιμές κινητήρων αεροσκαφών εκτός των καθορισμένων ειδικά γι' αυτές χώρων ή χωρίς την άδεια των αρμοδίων οργάνων του Αερολιμένα. Σελ. 636,08 Τεύχος 1241 -Σελ. 126 7.55.Η μη λήψη των προβλεπομένων μέτρων ασφαλείας κατά τη διάρκεια της δοκιμής από τους υπεύθυνους μηχανικούς της Αεροπορικής Εταιρείας για άτομα, οχήματα ή άλλα αεροσκάφη. 7.56.Η υπέρβαση της διάρκειας εκτέλεσης δοκιμών κατά τη νύχτα έστω και αν είχε ληφθεί νόμιμα η άδεια για εκτέλεση δοκιμών. 7.57.Η χρήση στοιχείων ιπποδύναμης πλέον των ελαχίστων απαραίτητων για την τροχοδρόμηση αεροσκαφών μέσα στους χώρους στάθμευσης αεροσκαφών. 7.58.Η παρέμβαση ή η απασχόληση αναρμοδίων ή μη κατάλληλα εκπαιδευμένων ατόμων στη λειτουργία αεροσκαφών ή σε οτιδήποτε χρησιμοποιείται σε σχέση με ένα αεροσκάφος. 7.59.Η θέση σε λειτουργία κινητήρα, μηχανής ή μηχανισμού αεροσκάφους από άτομα μη νομιμοποιούμενα για την υπόψη ενέργεια 7.60.Η έλλειψη ή ακαταλληλότητα πυροσβεστήρων σε αεροσκάφη. 38.Μ.β.2 Ασφάλεια, Λειτουργία και Εκμετάλλευση Ανεφοδιασμός αεροσκαφών Η με οποιοδήποτε τρόπο καταστρατήγηση των σχετικών διατάξεων περί ανεφοδιασμού αεροσκαφών και ιδιαίτερα: 7.61.Η έλλειψη γείωσης ή η πλημμελής γείωση αεροσκάφους. 7.62.Οι ενέργειες μέσα στη ζώνη ανεφοδιασμού αεροσκαφών, οι οποίες είναι δυνατόν να δημιουργήσουν επικίνδυνη κατάσταση στο προσωπικό, το αεροσκάφος και τις εγκαταστάσεις του Αερολιμένα. 7.63.Η αντικανονική στάθμευση βυτιοφόρου οχήματος κατά τον ανεφοδιασμό. 7.64.Ο ανεφοδιασμός αεροσκάφους με επιβάτες εντός αυτού ή κατά τη διάρκεια αποβίβασης ή επιβίβασης χωρίς τη λήψη των προβλεπόμενων μέτρων ασφαλείας και χωρίς προηγούμενη άδεια της ΥΠΑ. 7.65.Ο ανεφοδιασμός αεροσκάφους με μειωμένο προσωπικό. 7.66.Η διαρροή καυσίμων ή λαδιών στο δάπεδο των χώρων στάθμευσης αεροσκαφών, λόγω παραλείψεων της Εταιρείας καυσίμων που το εξυπηρετεί ή λόγω βλάβης των βαλβίδων του αεροσκάφους ή από οποιαδήποτε άλλη αιτία. 7.67.Η μη λήψη των προβλεπομένων μέτρων για τον άμεσο καθαρισμό του χώρου που ρυπάνθηκε από καύσιμα ή λιπαντικά. Αεροπορική Εκμετάλλευση Άρθρ.8.-Η με οποιοδήποτε τρόπο καταστρατήγηση των σχετικών περί αεροπορικής εκμετάλλευσης διατάξεων και ιδιαίτερα: 8.1.Κάθε πράξη ή παράλειψη που αφορά στην εφαρμογή όρων αεροπορικής εκμετάλλευσης που αντιβαίνει σε Διεθνείς και Κοινοτικούς Κανονισμούς καθώς και Κανονισμούς και αποφάσεις της ΥΠΑ για τις τακτικές και μη τακτικές πτήσεις καθώς και αεροπορικές εργασίες γενικότερα. 8.2.Κάθε παράτυπη διάθεση ή χρησιμοποίηση εισιτηρίου από άτομο τρίτο και όχι από τον αναφερόμενο ονομαστικά ως δικαιούχο. 8.3.Κάθε παραβίαση των δικαιωμάτων του επιβάτη ως καταναλωτή υπηρεσιών και ως πολίτη. 8.4.Η μη τήρηση από τις αεροπορικές εταιρείες των διαδικασιών άρνησης επιβίβασης κατά τον κανονισμό ΕΟΚ 295/91. 8.5.Η μη τήρηση από τις αεροπορικές εταιρείες των διαδικασιών αποζημίωσης σε επιβάτες τακτικών γραμμών σε περίπτωση άρνησης επιβίβασης κατά τον κανονισμό ΕΟΚ 295/91. 8.6.Η μη τήρηση της σειράς προτεραιότητας στη λίστα αναμονής επιβατών. 8.7.Κάθε παράβαση της διαδικασίας επαναπατρισμού ανεπιθύμητων επιβατών. 8.8.Η μη προώθηση για επαναπατρισμό επιβατών, οι οποίοι εκρίθησαν από τις αρχές του Αερολιμένα σαν ανεπιθύμητοι. 8.9.Η μη παροχή τροφής από εταιρεία σε επιβάτες της, οι οποίοι εκρίθησαν από τις αρχές σαν ανεπιθύμητοι, κατά το χρονικό διάστημα της παραμονής τους στον Αερολιμένα. 8.10.Η μεταφορά επιβατών από ταξιδιωτικά γραφεία ή αντιπροσώπους ναυλωτών στο αεροδρόμιο σε χρόνο μεγαλύτερο των δύο ωρών πριν την προγραμματισμένη αναχώρηση της πτήσης. 8.11.Η διαφήμιση σαν αερομεταφορέων επιχειρήσεων, οι οποίες δεν έχουν άδεια εκμετάλλευσης. 8.12.Η χωρίς έγκριση της ΥΠΑ αναγραφή, επί των εξωτερικών επιφανειών του αεροσκάφους, επωνυμιών, διακριτικών τίτλων ή σημάτων άλλων εταιρειών, αεροπορικών ή μη. 8.13.Η εγκατάλειψη από αεροπορική εταιρεία επιβατών σε αεροδρόμιο για εκτέλεση άλλου δρομολογίου ή για άλλους λόγους. 8.14.Η μη ακριβής αναγραφή στο ημερολόγιο του αεροσκάφους (log book) ή η μη ακριβής ανακοίνωση στο κοινό των λόγων καθυστέρησης αεροσκάφους που εκτελεί δρομολόγιο. 8.15.Η καθιέρωση ναύλων ή κομίστρων χωρίς την έγκριση της ΥΠΑ, όπου απαιτείται. 8.16.Η κατά παράβαση του κανονισμού ΥΠΑ Δ1/Δ/30817/2180/9-9-91 λειτουργία των Ελληνικών αεροπορικών εταιρειών. 8.17.Η μη παροχή πληροφοριακού υλικού σε επιβάτη τακτικής πτήσης, στον οποίο αερομεταφορέας αρνήθηκε την επιβίβαση (denied boarding), στο οποίο να εκτίθενται οι κανόνες αντισταθμιστικών παροχών του αερομεταφορέα. 8.18.Η μη κοινοποίηση στις αεροπορικές αρχές από τις αεροπορικές εταιρείες των κανόνων που θα τηρούν για την επιβίβαση των επιβατών σε περίπτωση πτήσης με υπεράριθμες κρατήσεις θέσεων. 8.19.Η χρησιμοποίηση αεροσκαφών αερολεσχών για μη αεραθλητικούς σκοπούς. 8.20.Η εκτέλεση πτήσεων χωρίς να υπάρχει ασφαλιστική κάλυψη για τους επιβάτες, το φορτίο, το ταχυδρομείο, το πλήρωμα και για ζημίες σε βάρος τρίτων. 8.21.Η από αέρος λήψη φωτογραφιών, διαφανειών, κινηματογραφικών ταινιών και βιντεοσκοπήσεων του Αερολιμένα ή χώρων αυτού, για εμπορική εκμετάλλευση από επαγγελματίες ή μη, χωρίς την έγγραφη άδεια των αερολιμενικών υπηρεσιών. (Μετά τη σελ. 636,08) Σελ. 636,09 Τεύχος 1241 – Σελ. 127 Ασφάλεια, Λειτουργία και Εκμετάλλευση 38.Μ.β.2 Ασφάλεια αεροδρομίων και αερομεταφορών Άρθρ.9.-Η με οποιοδήποτε τρόπο καταστρατήγηση των σχετικών διατάξεων περί Ασφαλείας Αερολιμένων και ιδιαίτερα: 9.1.Η οπλοφορία, πλην του προσωπικού της Ελληνικής Αστυνομίας και του Τελωνείου σε ώρα υπηρεσίας, μέσα σε υποκείμενους σε έλεγχο χώρους του Αερολιμένα, χωρίς την έγγραφη άδεια των Αερολιμενικών υπηρεσιών. 9.2.Οποιαδήποτε ενέργεια που αντιβαίνει στις εκάστοτε ισχύουσες διαδικασίες ασφάλειας του Αερολιμένα και του Κανονισμού Ασφαλείας της Υπηρεσίας Πολιτικής Αεροπορίας. 9.3.Η είσοδος και παραμονή σε Αερολιμένα οποιουδήποτε προσώπου υπό συνθήκες που να θέτουν σε κίνδυνο την ασφάλεια αεροσκαφών ή επιβατών ή να παρακωλύουν την ομαλή λειτουργία του Αερολιμένα. 9.4.Η διοχέτευση ψευδών ειδήσεων ή η απόκρυψη άλλων που θα επηρέαζαν την ομαλή λειτουργία του Αερολιμένα. 9.5.Η πρόκληση πυρκαγιάς ή η προσπάθεια για πρόκληση της. 9.6.Το άναμμα φωτιάς και το κάπνισμα στην περιοχή κίνησης αεροσκαφών, στις περιοχές εγκαταστάσεων εταιρειών καυσίμων ή αποθήκευσης εκρηκτικών, στις περιοχές που καλύπτονται με ξερά χόρτα καθώς και σε κάθε χώρο που είναι ιδιαίτερα ευαίσθητος σε κίνδυνο πυρκαγιάς. 9.7.Το κάπνισμα σε χώρους ή κτίρια του Αερολιμένα στους οποίους, με απόφαση του Αερολιμενάρχη, έχει απαγορευτεί. 9.8.Η εγκατάλειψη αντικειμένων, εγγράφων και ταξιδιωτικών εγγράφων στα ελεγκτήρια εισιτηρίων μετά τον έλεγχο των επιβατών καθώς και η μη ασφάλιση των ελεγκτηρίων. 9.9.Η εγκατάλειψη αφύλακτων ή η μη ασφάλιση των θυρών (Gates) μέσω των οποίων διακινούνται επιβάτες από και προς τα αεροσκάφη. 9.10.Η είσοδος πληρωμάτων ή εργαζομένων στον Αερολιμένα στα κτίρια επιβατών μέσω των θυρών διακίνησης επιβατών (Gates). 9.11.Η σκόπιμα ψευδής σήμανση συναγερμού για οποιοδήποτε λόγο. 9.12.Η σήμανση συναγερμού για άσκηση χωρίς την ενημέρωση των Αερολιμενικών υπηρεσιών. 9.13.Η μη διατήρηση υπό έλεγχο, από τους συνοδούς τους, συνοδευομένων ή μεταφερομένων ζώων. Σελ. 636,10 Τεύχος 1241 -Σελ. 128 9.14.Η θέση σε λειτουργία οποιουδήποτε μηχανήματος, είτε αυτό ευρίσκεται εντός των ορίων του Αερολιμένα είτε εκτός, το οποίο θέτει ή δύναται να θέσει σε κίνδυνο ή να προξενήσει παρεμβολές στις επικοινωνίες του αεροσκάφους ή του Αερολιμένα. 9.15.Το άδειασμα οποιουδήποτε δοχείου, δεξαμενής, ή βυτίου καυσίμων σε χώρο διαφορετικό από τον εγκεκριμένο για το σκοπό αυτό ή χωρίς τις αναγκαίες προφυλάξεις. 9.16.Η μη άμεση επιστροφή υπηρεσιακής ταυτότητας όταν ο απασχολούμενος παύσει να δικαιούται. 9.17.Η λήψη φωτογραφιών, διαφανειών, κινηματογραφικών ταινιών και βιντεοσκοπήσεων του Αερολιμένα ή χώρων αυτού, από επαγγελματίες ή μη, χωρίς την έγγραφη άδεια των Αερολιμενικών Υπηρεσιών. 9.18.Η εκτέλεση εργασιών στην περιοχή κίνησης αεροσκαφών χωρίς τη λήψη και τήρηση των προβλεπομένων από τον Αερολιμένα μέτρων ασφαλείας και πρόκληση ζημιών σε εγκαταστάσεις του Αερολιμένα. 9.19.Η άρνηση για εκτέλεση εντολών στα πλαίσια των απαιτήσεων του σχεδίου Αντιμετώπισης Καταστάσεων Ανάγκης Αερολιμένα (Emergency Plan). 9.20.Η με οποιοδήποτε τρόπο παρεμπόδιση των υδροστομίων της Πυροσβεστικής Υπηρεσίας. 38.Μ.β.2 Ασφάλεια, Λειτουργία και Εκμετάλλευση Δ.Κυρώσεις Γενικά Άρθρ.10.-10.1.Για κάθε παράβαση ανεξάρτητα τυχόν άλλων ευθυνών του παραβάτη, βάσει της Ελληνικής νομοθεσίας και αυτής της Ευρωπαϊκής Ένωσης, επιβάλλεται μια των κάτωθι κυρώσεων: α.έγγραφη προειδοποίηση, β.πρόστιμο, γ.απαγόρευση εισόδου και εργασίας στον Αερολιμένα μέχρι 90 ημέρες, δ.οριστική απαγόρευση εισόδου και εργασίας στον Αερολιμένα, ε.προσωρινή ανάκληση χορηγηθείσας αδείας εγκατάστασης στον Αερολιμένα μέχρι 90 ημέρες, στ.οριστική ανάκληση χορηγηθείσας άδειας εγκατάστασης στον Αερολιμένα, ζ.απαγόρευση πτήσης αεροσκάφους. 10.2.Η απαγόρευση εισόδου και εργασίας στον Αερολιμένα άνω των 30 ημερών, η οριστική απαγόρευση εισόδου και εργασίας στον Αερολιμένα, η προσωρινή ανάκληση χορηγηθείσας άδειας εγκατάστασης στον Αερολιμένα μέχρι 90 ημέρες καθώς και η οριστική ανάκληση χορηγηθείσας άδειας εγκατάστασης στον Αερολιμένα, επιβάλλονται από τον Διοικητή της Υπηρεσίας Πολιτικής Αεροπορίας. Η απαγόρευση πτήσης αεροσκάφους δυνατόν να επιβάλλεται και από τα Αερολιμενικά όργανα για τις περιπτώσεις που αναφέρονται ρητά στην παρ. 10.3 του παρόντος, γίνεται ατύπως και χωρίς να ακολουθούνται οι διαδικασίες του επομένου άρθρου. Η διαδικασία επιβολής του προστίμου καθώς και το ανώτατο και το κατώτατο όριο του, καθορίζονται με απόφαση του Υπουργού. Οι λοιπές κυρώσεις επιβάλλονται τόσο από τον Διοικητή της Υπηρεσίας Πολιτικής Αεροπορίας όσο και από τον προϊστάμενο της περιφερειακής μονάδας στην οποία έγινε η παράβαση. Σε επιβάτη, για θέματα αεροπορικής εκμετάλλευσης δεν απαγορεύεται η αναχώρησή του εκτός αν συντρέχει δόλος. 10.3.Η απαγόρευση πτήσης αεροσκάφους που δυνατόν να επιβάλλεται από τα Αερολιμενικά όργανα, αφορά αποκλειστικά στις κάτωθι περιπτώσεις: α.στη πτήση ή στην προσπάθεια για πτήση αεροσκάφους χωρίς αυτό να είναι εφοδιασμένο με τα από τις διεθνείς συμβάσεις ή τους κανονισμούς και αποφάσεις της Υ.Π.Α. προβλεπόμενα αεροναυτιλιακά έγγραφα. β.στη περίπτωση παραποίησης αεροναυτιλιακών εγγράφων. γ.στην περίπτωση μη πληρωμής ή άρνησης πληρωμής, πριν από την αναχώρηση του αεροσκάφους, των οφειλομένων τελών χρήσης Αερολιμένα και των τελών εκσυγχρονισμού και ανάπτυξης Αεροδρομίων, από τους υπόχρεους για την καταβολή αυτή, εφ' όσον δεν έχει καθιερωθεί άλλη διαδικασία καταβολής. δ.η μη προσκόμιση ή η άρνηση προσκόμισης στις Αερολιμενικές υπηρεσίες για έλεγχο, ύστερα από αίτηση των αρμοδίων Αερολιμενικών οργάνων, των πάσης φύσεως πτυχίων και αδειών των απασχολουμένων στον Αερολιμένα. Διαδικασίες ελέγχου των παραβάσεων:

[Source: greek_legal_code_raptarchis | Tokens: 36053]